אוורירי, נימוח וקוראים לו פלאפי – הכירו את המתכון של אלכס ולינוי לפנקייק המושלם!
זה התחיל קצת אחרי שעברנו לגור יחד, קמנו בשבת בבוקר וחשבנו מה להכין לארוחת בבוקר.
אני, שישר חשבתי על פנקייק מתוק עם מייפל אמרתי לו: “פחות בא לי”. הייתי לגמרי במוד למלוח באותו הבוקר.
אלכס (שכנראה החליט שפנקייקים יהיו כאן לא משנה מה) פשוט אמר: “שבי בספה, אני דואג לנו”.
וכך התחילה ההתמכרות שלי והמסורת שלנו בימי שבת - הפנקייקים הפלאפיים של אלכס!
אנחנו תמיד מתחילים את המסורת שלנו בסדר הזה: אוכלים קודם פנקייק מלוח עם ביצה, מייפל ושמנת חמוצה ומיד לאחר מכן באופן טבעי והכרחי יש לומר, זה תמיד נגמר גם בגרסה מתוקה.
משבת לשבת הפנקייק השתפר ונהיה רך ואוורירי יותר ויותר, דייקנו את המתכון והשתגענו עם התוספות.
אלכס טבח וכמו כל טבח שנמצא כבר כמה שנים במקצוע, הוא תמיד מנסה להמציא את עצמו מחדש. כמו כל הרעיונות הטובים של אלכס עד עכשיו: עלה רעיון, פופ-אפ של פנקייקים! כמה שבועות לאחר מכן הפופ-אפ שלנו נולד לעולם, הפנקייקים היו סופר פלאפי, התוספות היו כל מה שאנחנו אוהבים לאכול וזה עבד, אנשים אהבו את הפלאפי שלנו!
מיותר לציין שתקופה ארוכה הפסקנו לאכול פנקייקים בבית כי ככה זה שמערבבים עבודה עם מה שאתה אוהב, אבל בגלל שעבר כבר מספיק זמן מאותו הפופ-אפ ההוא והמתכון הזה, באובייקטיביות גמורה, הוא המתכון לפניקייק המושלם הרגשנו שזה לא הוגן לא לחלוק אותו אתכם.
אגב, הפנקייק הזה, מושלם לבראנץ’ עם חברים ומשפחה ככה כולם יוצאים מרוצים, המבוגרים עם התוספות ההרפתקניות והמעניינות והילדים עם המתוק והדביק - טוב נו גם המבוגרים.
המתכון בבסיסו הוא לא מתוק כדי שתוכלו להחליט איזו גרסה בא לכם, אבל מה שלא תשימו עליו תזכרו - it’s so fluffy i’m gonna die.
- הקלאסי שלנו - ביצת עין, שמנת חמוצה ומייפל.
- גריל צ’יז פנקייק - מומלץ להגיש עם עגבניות מגורדות, שמנת חמוצה ועשבי תיבול או פסטו אם בחרתם את האופציה הזו: הוסיפו את הגבינה לפני שאתם הופכים את הפנקייק לצידו השני.
אתם לא באמת צריכים שנגיד לכם נכון? אנחנו אישית הכי אוהבים עם מייפל ובננה.
מערבבים בקערה את כל החומרים היבשים מלבד הסוכר.
בקערת זכוכית ממיסים את החמאה במיקרו.
מקציפים את החלבונים יחד עם הסוכר עד לקבלת מרנג רך - מבחן המרנג הוא כשהופכים את הקערה והמרנג נשאר יציב ולא זז.
בקערה נפרדת מערבבים את החלמונים עם כל המצרכים הרטובים והחמאה המומסת.
יוצקים לקערת היבשים את כל הרטובים וטורפים היטב בעזרת מטרפה. צריכה להתקבל בלילה סמיכה (אך עדיין מספיק נוזלית) ואחידה - זה בסדר אם יש קצת גושים קטנים.
מקפלים את המרנג לתוך הבלילה, בכל פעם רק שליש מכמות המרנג.
מחממים מחבת נון סטיק על להבה בינונית, כשהמחבת חמה בעזרת מצקת יוצקים מהבלילה לגודל הפנקייק הרצוי.
ברגע שמתחילות להופיע בועות, הופכים לצד השני.
מוציאים כששני הצדדים שחומים והאמצע מוכן.
מוסיפים איזה תוספות שאוהבים - מתוק או מלוח זה לא משנה! זה כל כך פלאפי שאפשר לשים גם את הראש ולישון.
וואו יצא פגז, ואין על הפופאפ פלאפי!